Zanniat nunphung (lo thar lak daan) | Radio Veritas Asia\nZanniat nunphung (lo thar lak daan)\nFalam pengah lo ram hi bulpak mai pupa ram ti le tlangram, zo ih bul asi lo tin a um. Khua kip ih ram sung khalah bulram le tlangram tin a um cio. Lo thlo tha lo ram cu bul ram ah an nei ih ram sia deuh nak cu tlangram a rak si. Tlangram cu thloh ding ih a ham hmaisa in a thlo ding. Bulram cu a nei tu pa hnen ah dil a tul.\nBul ram nei tam lo pawl in bul ram nei tam mi te hnen ah an va leng. Na bul ram khui tawk hman thlo lo ka duh asi tin a dil. Ram nei pa in kum ruk sung thlo ding a si ih "lo nga" paisa cu zat I pe aw tin a dil ve. Cu lole rak thlo ko uh, kan ni thlo ding, Bulram dang a um khal a ti thei. Cule thingkung tha pawl cu tha ten fing khawi aw. Duh tawk in hau men hlah aw tin a sim.\nA thlo ding lo ram cu an va zoh ta. Ramri an zoh a si. Lo ram ramri hi thawn dan a si lo. Ramri lungphun cu siat dan khal asi lo ti cu mi zapi in an thei ih an thlun. Cuhrangah lothar an thlo tikah ramri vekin an thlo ding. Cun lo ram pakhat cu a kau tuk in tuih kum ah a zaten a thlo thei lo ding asile, lo pakhat cu lo lu le lo taw tin an nei cio vekin lo taw ihsin an thlo thok ta ding. Ziangahtile lotaw lam ah tumsal in thlo dan a si lo. Lo taw lam tumsal ih thlo tu cu a thi thei asi tiin an zum theh. Asinan an lo cu khat lam kap in lo taw ih sin a thlo thok ta pei ih khat lam kap cu hmaikum ah a thlo sal ding.\nLo fingkhat cu a laifang in a thlo ta ih hmaikum ah lo taw lam ah tum sal in thlo dan a si lo. Cumi cu lothlo tu hmuah ih ralring bik mi a si. Lo ram pakhat cu ruahpi cem zik leilung a ro hlan, a hak hlan October thla hrawng ah rampi zaten, tu hmui in an thlo fai ding. November thla ah tuhmui in an thlo fai ding. November thla ah lo sung um zanthing hau tul pawl an hau pei ih a thing tek le a zim pawl tla an tan theh pei. Hrampi le thing hnak pawl cu a ro ih a rop ding.\nCutheh cu a duh nak hmun ah lo thlam sak ding a tuah pei. February le mareh thla ah an lo hrampi le zanthing ro pawl cu meisa an ur kang pei. Hrampi le thing hnah pawl a kang theh zo. Lo thlam a sak pei. Deu te khal a sak cih.\nA kang fai lo mi khawm ding in a thok. A kang fai lo mi cu an khawm ih ur kang sal dingin hmunkhat ah a bur a bur in an ret. Lungto pawl an khawm ih cang an dawl phah. An khawm mi cu meisa in an ur kang sal theh. Cutikah a cuih lo cu rawl ei, in ding fangrit ding a si thlang. Hi thu cu U Za Thuai ih ngan mi sungih kan run tarlang mi a si.\nLo an rit\nLo sungih an cin ding mi cu vainim, laifang le mai te zil tla an si. Thal rawl kan ti mi phiang, Busul le Buhlur hi cin kum an nei. Kum thum ah veikhat phiang kum tin an tiih phiang kum theh le Busul kum cu le Buhlur kum tin a um vekin an cin theu. A kum vek si loin duh tik poh in thal rawl an cin dah lo. Ra the hi cin kum a nei lo. Lo vah an tiih lo thar an hawl kum ah an cin theu. Cu lole pakhat thlo loin zan thing le hrampi a vat ih ur kang mi vutzam lakah an cin ih rathe cu tha zet in a rah theu a si.\nLo rit tik cu hi hnatuan mal fang a si hrang ah fala le tlangval pawl an sawm aw ih an duh mi lo rit te lo ah a burbur in an feh theu. Inntek te in rawl ci an keng, lo an rit tikah lo taw ih sin an thok lo. An lo taw ramri ih sin an lo vorhlam ri tlang ah artlang in an um. Rawlcin an thok ih an lo keh lam ramri an thleng. Cui sin an her ih vorhlam ramri tiang, tiin an cin ih a net nak ah lo ihsin an inn lam hoi in an cing theh ding. An ti duh nak cu kan cin mi hi lo rawl cu inn ah a thleng theh ding ti can a si.\nZanniat nunphung (lo thlo thu)\nZanniat nunphung (Um tu ziaza)\nMahlemah rinsan awk tul zia\nSiangpahrang kuthnuaipa le Siangpahrang Fapa ih thuanthu


Hmaikhuh bun duhlo ruangah Vanzaam in an ṭum ter, Mipi lungawi in Zaa an Beng | Falam Online Media\nHmaikhuh bun duhlo ruangah Vanzaam in an ṭum ter, Mipi lungawi in Zaa an Beng\nJuly 24, 2020 July 24, 2020 admin\t0 Comments Covidiot\nCovid 19 ruangih leitlunpi a buai rero lai ah mi ṭhenkhat cu mithiam pawl in nathrik karhzaailo danding an sim mi thlunduh loin mah duhdan ih um “Covidiot” an tam zet.\nKhawleng kan suahvah tikah Caronavirus karhzaai lo ding le nathrik lak ihsin humhim awnak ṭhabik pakhat cu social distance daan thlun le hmaikhuh bun hi a si. Asinan, Covidiot pawl cun kan mah le taksa par ih thil thleng dingmi a si ruangah kan duhduh in kan um thei timi, hngalnak lungput an nei.\nTu khalah US, Ohio ihsin Carolina lam ih zaam tummi American Airline vanzaam sungah hmaikhuh bun duhlo ruangah thuelawnak a suak ih hmaikhuh bun duhtotu cu vanzaam ihsin an ṭum ter.\nJuly 19 ih thilthleng a siih vanzaam totu nunau pakhat cu hmaikhuh a bun duhlo ruangah Airline hnaṭuan pawl thawn thu an elawk ih, video sungih kan hmu vekin, hmaikhuh bun duhlotu cu ṭuanvo neitu pawl in an ṭumter.\nVanzaam ih tovetu mi pakhat cun, “Airport gate ihsin vanzaan hnaṭuan pawl thawn an elaw thok. Vanzaam sung a thleng veten phone a biak ih ṭuanvonei pawl in phone thlak dingin an sim rero nan theilo vek ten a um” a ti.\nVanzaam totu mipi khal in “caan a rei men, poihei nei cio kan si. Ṭumzaangaw, kan feh ṭul thlang” tiin an auh phah ih Covid 19 lakih humhimaw danding DAAN a thlun duhlo ruangah Vanzaam ih ṭuanvo neitu pawl in an ṭumter. Passanger pawl cu an lungawi tukih za an beng thluarthlo.\nAn buai lai video zuktu Slade cun, “amah cun damlonak ka nei ruangah hmaikhuh ka bun lomi a si a ti. Nan, vanzaam sungah nat suanaw a olcuang tukih vanzaam to sung te men cu daan thlun ve mei ding a si” a ti.\n← Falam, Lungpi Ciinthlak tlawng ih Quarantine luttu Midam sinak Capi pek, mah le umnak ciar ah tlungter\nMipi hiip nak dingah Facebook Account Thar ka tuah ding – Aung San Suu Kyi →\nAmazon ih Caw-ek zuarmi cu Eiṭhat ah ruatin a rak order tawp\nCovid 19 Vaccine Dawt Hlan/Hnu ih Na theih tengteng ṭulmi thil Phun 12


Tuluk Ram Macau Ah Chinmi Tam Vivo - Chinland Today Media\nTuluk Ram Macau Ah Chinmi Tam Vivo\nJuly 21, 2014 3:10 pm·0 comments\nHih hlan ahcun tuluk ram Macau ah Chinmi an rak tlawng phah hmang nan hnattuan ih um ngaingai cu an rak um dah lo. 2012 kum cem lamah Chinmi cu Macau ah hnattuan dingin kan rak thleng thok.\nSingapore Thuthang ca pawlah 2010 lam in Singapore ih hnattuan hmuhtonnak neicia pawl Macau ah an duh thu an rak tarlang ttheu nan Kawlram mi an duh thu cu an ngan tel dah lo. Philipino le Indonesia an duh thu lawng an ngan ttheu.\nJuly 20, 2014, colhni an khawm lai zuk.\nMacau ah kan Chinmi hnattuan ding ih a rak thleng hmaisabiktu Salai Chinsuh cun, “Tui hlanah mi pahnih khat Hongkong ihsin visit an rak um phah ding a zum um. Asinan, an rak um lan lo kan ti pei cu. 27 October 2012 ah ka ra thleng. Macau pumhuap in Chinmi keimah lawng ka si.” tiin a sim. Macau ah mi inn hnattuan dingih a thlah hmaisabiktu kan Chinmi cu Saya William Van Ro Tiam a si. Hnen um ih a rak feh hmaisabikpawl cu (Mawi Shu, Vul Cuai Par, Siangem Par, le Lal Nei Par) an si thu, Hi tei lakah Mawi Shu le Vul Cuai Par khi amah hnu ciah ih feh an si thu Salai Chinsuh cun a sim bet.\nMacau feh pawl hi Visit(Alangte ih tlawng) in tuah a siih a hmun an va thlen hnuih inntek va hawl cop a si. Myanmar ihsin Bangkok ah an zam, Bangkok ah Transit a siih khami Bangkok ah khualtlawng an si theihternak ah $500 an hmuh. Cumi $500 cu Agnency in an kenmi a siih a hmun an va thlen hnu ah an khirhsal.\nSalai Chinsuh cun, Tulai ih feh pawl hrangah thu hnih ih feh a theih , inn hnatuantupawl hrangah work permit le visit ih feh a theih thu a sim. Macau ahcun a tlangpi thu in kum 1 contract a si. Singapore le Macau a danglamnak cu, Singapore cu Inntek inn luh hlan ah thisen zohfelnak neih a si. Thisen, Zun/zin le X’ray check-up tuah a si. Asinan Macau ahcun inntek inn luh hnuih thisen zohfel a si. Inntek an bangawk lo vekin thisen an check dan khal a bangaw lo. Mihrekkhat inntek cu Ek tiang khal check ter an um thu, Singapore ahcun Thla 6 veikhat (Kum khat veihnih) medical check-up tuah ringring a sinan Macau ahcun cuvek a um cuang lo thu a hmun hnattuan tu Mai Thiante Khawrua cun CT hnenah a sim.\nThlahlawh hi a tlangpi thu in 3500yuan a si. Off day lak lo le 3900 tivek a si. “A nomnak pakhat cu hi nah kan thleng in inntek ding kan hawl fang si. Cun kan duhmi kan hmu in kan try out ih kan um thei ding len kan um, kan um thei lo ding len agent ah kan feh sal ding kan ti i kan feh si ko. Cun salary cut ti um lo. Off cu zarhpi tin si ko” tiin a hmun hnattuan pakhat cun a sim.\nTucun Chinmi an tam vivo tikah Chin Miphun cu Pathian nung biak miphun kan siih Pathian biakkhawmnak nei tlang dingin pawlkom an din ih a hoha-tu bikah Salai Chinsuh le Mai Thar Tharte (Ram Nei Thar) an si. 29 June 2014; 16:53 PM ni in an din thok thu khal a hmun umtu pawl hnen in theih a si.\nSalai Chinsuh cun himi hlanah voihnih thum lai rotnak a rak nei phah theu na’n an rak hlensuak thei lo. An din thok ni ah mi 10 an si. Mipa 3 le nunau 7 an rak si. Nunau a leng hnatuan hi mi 3 an si.\nTuhi a veithumnak an khawmnak a si ih khawmtu sungtel mipum 20 an kim thei ih mipa pali an um thu, park ih an khawmawk thu le hmaizarhpi general meeting an neih ding thu pawl Mai Thiante cun CT hnenah a sim.\nA rak feh hmaisa pawl cun harsatnak an rak tong tam zet. Cumi lakih harsa pakhat cu agency ngaingai a rak um lo ruangih thinhar an rak tuar deuh hi a si. Cun, an rak harsatnak bik cu visit ih ra an si vekin permit a cem tikah China ah an va relh lawkih Cutin Macau visa China an la salih Macau an luh sal thu khal Salai Chinsuh hnen in kan thei.\nMacau hi Asia ramih khawpi lianbik cazin ih tel pakhat a siih Gambling tamnak bik khawpi khal a si. Casino tamnak ram pakhat a siih motor hnakin Bike an hmang tam sawn.\nLawrkhawmtu => Mai Daidim\nSingapore Ih Chinmi Degree Ngah Sunlawihnak Pe


Hmin Theih Lomi Thilpetu - Chinland Today Media\nAugust 1, 2010 12:30 am·0 comments\nSikhalsehla nannih cun mi tlasam nan bawm tikah nan vorhlam kut ih tuahmi kha nan kehlam kut khal in theih lo dingin va tuah uh. – Matthai 6:3\n– Saam 57 – 59\nNa hrangah ziangti’n a si ding ti ka thei lo na’n, kei ka hrang ahcun mi in an hngilh thei lo dingmi thil ttha tuah sak hngai ih lawmh co hi nuam ka ti ngaingai. Cuvek in mi ih lawmh co duhtu cu keimah lawng ka si ding ka zum lo.\nSikhalsehla, zo an si ti kan theih lomi hnenih sim dingmi cu a um. Hivek ih hmin langter loih thilpek hi pek daan ttha phunkhat a si ti cu a fiang, ziangahtile Jesuh in hram a rak thok zo.\nCuruangah veikhat cu kan inn hmai ah theih lo mi hnen ihsin laksawng pekmi a rak um cu ka mangbang ngaingai. Kanmah cu khual kan tlawng. Kan ra tlung tikah nihoihpar (sunflower) pangpar bel tampi a rak um. Nihoihpar a duhzettu a thi zomi kan fanu, Melissa ih suahni cam a si ruangah kan sangka kiangah an retmi a si ti kan thei. Mi hrekkhat in in sim, “Melissa kan ngaituk,” in ti. Zo an si ti rel lang loin kan innsang in duhdawtnak an langter.\nMah hrang ruat lo te’n siangzet ih kan pek cio ding hi ruat hnik aw. Matthai 6 sungah Jesuh in a thupte ih pek daan ding a sim. Mi tlasam nan bawm tikah nan rualpi tthabik hman ih theih lo dingin va tuah uh. Nanmah pakhat lawng ih theih in tuah uh, (c.3-4) a ti.\nA ngaingai ahcun zohman ih theih lo ding cun kan pe thei ringring lo men ding. Asinan kan peknak thinlungput cu Pathian ih in khihhmuh vekin tangdornak thinlung thawn si thei hram seh. – Dave\nNa ttulmi a lo pek vekin pe aw,\nBawipa in a lo duh vekin duh ve aw;\nBawmtu nei lo hrangah bawmtu ttha si aw,\nNa hnattuan a dik a si ti theih tiang in. -Wilson\nMai’ zawn ruat lo ih peknak cu peknak dik tahfung a si.\nNunnak, Duhdawtnak le Chocolate


Thlanmual Thar Rem Ṭul Khawpin Falam Dinhmun Ṭumsuk Lam A Pan | Falam Online Media\nThlanmual Thar Rem Ṭul Khawpin Falam Dinhmun Ṭumsuk Lam A Pan\nJuly 2, 2021 Ni Hnem Sung\t0 Comments\nAtufang Falam covid boruak cu deem lam pan thei loin thlahrek sungah nitin deuh thaw in mithi an um.\nCovid – 19 ruangih mithi an tam vivo ruangah Cinmual thlaan hlun ah hmunhma a um nawn lo ruangah Lailun fehnak ziin thlangah thlanmual thar tuah a si na`n lamziin ṭhat lo ruangih hmang thei hrih lomi cu July 2 ah veng ṭuanvo neitu pawl in an rem a si.\nCOVID-19 ruangih mithi tam vivo ruangah ruak vuinak pawl bahlah lo dingin țuanvo neitu pawl in an zuam rero ih CRCDF khal in Cinmual thlanmual fehnak lamzin rem dingah sumpai an bawm ve. Cuih sumpai pawl cu ram sung/leeng hmun tinkim ihsin Falam COVID nat dokhamnak hrangah mipi ih thawhkhawmmi a si.\nCinmual thlanmual thar cu acres 7 lenglo kaumi a siih thlaan tuah cia 14 khal a um ruangah thihhloh tongtu pawl cun olsam te’n hmang cih thei dingah timlammi a si.\nJuly 2 : Falam ah Covid 19 Mithi Vuiliam\nCanbari tlawng saya Hung Hleih (kum 46) in July 2 zinglam nazi 4 hrawngah in cem san tiah theih a si.\nAmah hi Kanaan Baptist Church ih kawhhran upa (deacon) ṭuan rero lai a siih Falam siizungpi ah in cem san hnu, zinglam nazi 8 hrawngah volunteer pawl le KBC kawhhran țuanvo nei pawl in Canbari thlanmual an vuiliam a si.\nTuini, July 2 ah Falam Siizungpi OPD ih COVID-19 Nat check mi 38 sungah mi 17 in Nat an nei ih May 20, 2021 ihsin July 2, 2021 tiang mipum 827 an check ih mipum 290 an positive mi lakin mithi 16 an um zo a si.\nCOVID-19 ruangih Falam peng sungah a thimi pawl cu:\nJune 2 ah Pi Zing Rem Thluai (Kum 53), June 12 ah Rev. Piang Bik (Ramthlo- Kum 51) le Pi Khawfeli (Rihkhawdar- Kum 81), June 13 ah Pu Sui Ceu (Kum 67) le Pu Lalthanpuia (Rihkhawdar- kum 38), June 16 ah Mai Lal Muan Kim (Kum 27), June 18 ah Pi Za Nawn Kai (Kum 79), June 19 ah Pastor Thang Hre Mang (kum 33), June 21 ah Pi Lun Khaw Niang (kum 76), June 22 ah Salai Lal Than Eng (kum 25), June 24 ah Pu Cung Lian (kum 66), June 25 ah Pu John Ral Za Lian Kulh (kum 60), June 26 ah U Win Naing (Rihkhawdar- kum 72), June 27 ah Pu Hrang Thawm Vel (kum 62), June 28 ah Pu Leeng Tin Hre (kum 66), June 29 ah Daw Win Mya Kyi (kum 51), June 30 ah Pi Ni Siang Men (kum 39), July 1 ah Pi San Del (kum 63) le Pu Lal Duh Cung (kum 44), July 2 ah Pu Hung Hleih (kum 46) pawl an siih Falam khuasung ihsin mi 16, Laikhua lam ihsin mi 4 an thi zo ih zatekom mithi 20 an um thlang tiah theih a si. (CH dailynews)\n← Falam cu Fangfai phur ding men khalah siannak caken lak a ṭul thlang\nPumcawmnak hrangah CDM tuahtu Sayama ṭhenkhat Thiamtah zir →\nChin ramkulh Fimzirzung ih Saya/Sayamah lamlam in Covid dokhamsii an dawt sak\nAugust 13, 2021 August 13, 2021 Ni Hnem Sung 0\nDecember hlan ah Falam Senpi Inn Thar Sak Ṭheh Suak Tum\nLailun Tileuhnak Hmun On Puai Thlacamnak Nei\nAugust 15, 2020 August 16, 2020 admin 0


Na Theih Ṭul Tengteng mi Hmaikhuh Fing Khawi Dan | Falam Online Media\nNa Theih Ṭul Tengteng mi Hmaikhuh Fing Khawi Dan\nCovid 19 in Leitlunpi a nuai ih a zia deuh nak ram an um bang in a luar thok nak ram khal a um ve.\nMipum 1 million luan nunnak lak zotu Covid 19 lak ih kan him thei dan ding lamziin pakhat cu a leng kan vak suak tikih hmaikhuh bun hi a si tiah mithiam pawl in an sim.\nMiṭhen cun hmaikhuh kan bun cun a tawk ti`n kan ruat men hi a rak diklo. Hmaikhuh khal ah Covid 19 nathrih a rak kai thei ruangah kan hruh/phoih tikah fimkhur zet a ṭul tiah Centers for Disease Control and Prevention in tlangthannak an nei.\nNa hmaikhuh tham hlah\nHmaikhuh kan bun mi par khal ah nat hrik a kai thei ruangah tu le tu tham ding a si lo. Kut thawn hmai tham lo ding an timi hi hmaikhuh kan bun mi hrang khal ah an sim tel cih a si ti`n ruat aw. Na tham pang a si khal le na kut kholh lohli aw.\nNa bun/phoih hlan ah kut kholh ringring aw\nThilri par ah nat hrik a um thei ih na hmaikhuh khal ah nat hrik a rak kai pang thei ruangah na bun/phoih tik khalah kut kholh ringring aw.\nNa hmaikhuh sawp ringring aw\nVoikhat na hman veten sawp cih lohli aw. Na sawp lohli manlo a si khalle duhduh ah ret men lo in hnipuan bal sawp ding mi lole hmun hran te ah ret lawk aw.\nTihlum le satpia thawn sawp aw la dryer setting sang deuh lole ni tleu ah pho aw. Amah lawng khal sawp a theih ih na sawp tik ah tihlum le satpia thawn a malbik second 20 nuai aw la hmun hlum/sa ah pho aw.\nHmaikhuh na sawp tik ah puanvarsii hmang hrimhrim hlah. Na hman pang cun na hmaikhuh a ei ṭet dingih hmuh theih lo ongkua a suak ter dingih na hruh leh sal tik ah na hrang ah ṭih a nung.\nMithaimsang pawl ih sim mi hmaikhuh\nHmaikhuh mankhung (N95, N99) hmang thei lo hrang ah mah te tuah cawp cotton fabric (T-shirt, Towel) hmaikhuh a ṭha bik ti`n mithaim pawl in an sim ih Social Distance daan thlun har nak hmun mibur lak ih hman ding ah cotton fabric thawn tuah mi hmaikhuh a ṭha bik ti a si.\n← Donald Trump in nehnak a co dingih Kum 5 hnu ah Leitlun ah siatralnak a thleng ding – Evan Pat Robertson\nChin Arsi Benjamin Sum le Esther Dawt Chin Sung in Online Live Show Nei Ding →


“Ka Tuarnak Ihsin Ka Nunnak Ka Cemter Ruangah Pathian In Hremnak In Pe Ding Ti Ka Zum Lo” A Ti – Meifar\n“Ka Tuarnak Ihsin Ka Nunnak Ka Cemter Ruangah Pathian In Hremnak In Pe Ding Ti Ka Zum Lo” A Ti\nColombia pacang kum 60 mi Victor Escobar cu cuap natnak in a damlo ringring, a cuap damlonak in a taksa sungah natnak phunphun a hringsuak vivo ih amahten khal a feh thei nawn lo. A damlonak hi sibawi thiamsang pawl khalin an tuamhlawm dam thei nawn lo ih beidong in an um zo.\nCuruangah Victor Escobar in, “Ka damlonak ruangah ka innsang pawl khal an harsa thluh. Hitin harsatnak ka tuar ringring aiin ka nunnak hi ka cemter sawn ding” tin cozah hnenah a dil. Asinan cozah in an siang lo, kum 2 sung cu a nunnak cemter dingin court, siizung le biakinn ah a dil ringring ih kum 2 hnuah an cohlang sak.\nJanuary 7, 2022 ah Victor Escobar cu amai duhhrilnak in Cali siizung sungah a nunnak an cemter, siivai in an dawt ih leitlun harsatnak pawl a suahsan. Victor Escobar cu a thih hlante ah a innsang pawl thawn nuam zetin caan an hmangtlang lawk.\nVictor Escobar in, “Pathian in minung pawl harsatnak tuar ringring hi A hmu duh lo. Harsatnak ka tuarmi ihsin ka nunnak ka cemter ruangah Pathian in hremnak in pe ding ti ka zum lo. Nan zaten mangṭha ka lo ti siang lo, kan tongaw sal ding sawn a si” tin a nunnak cu a cemter.\nVictor Escobar hi Colombia ramsung ah cozah theihpinak ih mai nunnak cemtertu hmaisabik a si, Colombia ramsung ah daan vekin mai nunnak cemter theinak daan hi aum hrih lo nan Victor Escobar cu amai ngen, a dinhmun in a pe lo tuk ruangah a duhhrilnak vekin an fehter. Europe ramsung ah Belgium, Netherlands, Luxemburg le Spain ram pawlin nun beidong tuk pawl cu anmai duhhrilnak vekin an nunnak cemter theinak daan le dun an nei zo.\nDonald Trump That Tumtu An Kai\nSa Zuartu In, “Hanghnah Hangrah Ei Pawlin Nitinten Sualnak Nei Lo Thingkung, Thinghnah Pawl An Hau / Khiak Ringring. Sa Ei Sawn Uh” Tin Ca A Tar


RAMSA HMUAN IH RET MI MIBANG LO NAUHAK – Times Of Chinland\nKum 14 mi mi bang lo pakhat cu a Nu le a kilkhawi dan ding an theih nawn lo ruangah ramsa hmuan ah umnak tuahsak in an va ret.Hi thuhla cu Nauhak harsa buaipitu pawl in an theih veten ramsa hmuan cu pan in thuhla umdan an zingzoi cih.A nu le pa cu an sut ih a Nu le pa cun an mangbang anhai tuk ruangah tuvek ih an retnak a si tiah an sim.\nHimi hi Thailand ram ih thil thleng si in Kum 14 mi mibang lo Jonas cu Sahmuan ih Zawng umnak ih an ret mi a si.Jonas hi thinlung lam kim lo a si.A Nu le Pa le mi harsate an si ih nitin hnatuan lo ih cang lo dinhmun an si.Hivek ih an harsatnak ruangah an fapa cu an kilkhawi man lo ih Ramsa hmuan ih Zawng phunkhat retnak ah Innte an sak sak ih an ret mi a si.\nNauhak Right lam cangvaitu pawl cun an hmuh veten an lasuak ih Sizung thatak ah an tuamhlawm cih.Hmansehla Jonas hi a damsal thei in a fimvar leh ngaingai pei maw ticu zohman in an sim ngam lo.Hmanseh milai rori ramsa pawl umnak ih ret cu a latu pawl cu an tuarthiam pi lo ih tuvek ih an laknak a si.


Pathian Relsetupawl le An Netnak - Chinland Today Media\nAugust 13, 2014 4:20 am·0 comments\nJOHN LENNON (hlasakthiam hminthang):\nAmerikan ram thuthar lakhawmtupawl hmaiah ‘Khristiannak’ hi a cem ding, a hloral verver ding. Elawk ttul loin hihi cu ka fiang tuk lawlaw; Jesu hi a ttha, asinan a thukenpawl (subjects) hi atthlakza an si, atu ah cun Jesu hnakin kan lar sawn (1996) tiah a ti. Si e, cuih hnu reiloteah vei ruk meithal ih kah an si ih an rak lar ngai e!!\nTANCREDO NEVES (Brazil President):\nPresidential campaign an neih laiah vote 500000 ka hmuh a si ahcun, Pathian rori khalin President ka sinak ding ihsin in dirthla thei lo ding a ti. A rēl zat vote cu a hmu taktak. Asinan President tokham ih a to hlanah a khua a sik ih a thi men cu teh!\nCASUZA (Brazil-mi hlaphuahthiam, hlasakthiam hminthang):\nCanecio (Rio de Janeiro) ih show an neihnak ah kuak a pak khu vauhvo, van lam hawiin pak vauhvo phahin ‘Pathian, hihi cu nangmai hrangah si seh,’ tiah Pathian hmuhsuamnak langternak ah a ti. Kum 32 a ti ah cuap khensar in harsa tukin (zoh harsa zetin- horrible manner) a thi a si kha!\nTITANIC LĀWNG SATUPAWL:\nKha tiih Titanic Lāwngpi an sak ttheh tikah khan thuthar lakhawmtupawl in Titanic Lāwngpi cu ziangtluk hnget le rintlak a si ti thu an suh tikah, “Pathian khalin a pilter thei lo ding,” tiah an sawn. A pil le pil lo cu rel a ttul lo.\n(Hih Titanic Lāwngpi an saknak hmun Belfast khawpi, Northern Ireland ah kei khal vei 6 ka va thleng ve dah).\nMARILYN MONRO (Zuknung cángthiam hminthang rura kha):\nMarilyn Monro kha show an neihnak ah Pathian thuthangttha simtu Evangelist Billy Graham in a va pan ih, Thlarau Thianghlim in a hnenih thuthangttha sim dingin a thlah thu a va sim tikah, “Nan Jesu hi ka ttul ve lo,’ tiah a tisăn men. A hmai zarh ah apartment ah thi-ih sar a si kha!\nBON SCOTT (hlasakthiam hminthang):\nAmai san laiih Music band lar zet AC/DC singer a si, 1979 ah khan a hla thu ah ‘Don’t stop me; I’m going down all the way, down the highway to Hell’ (I kham hlah uh; Hell lamzinpi ah kan sukthla vivo ding) tiin duhaw zetin mipi hmaiah hla a sak kuahko. Cuih hnu reilote February 19, 1980 ah amai luak a hák ih a thi a si kha!!\nHell lamzinpi ah a sukthla ngaingai ti cu zum lo ding a um lo.\nBrazil ram khaw pakhat Campinas ah kum 2005 ah khan mino rual kawmngaihaw zet, rualpi rual zuri cun falanu an rualnu pakhat cu lengvâk dingin an sawm. An rualnuih nu cu a thin a nuam lo zet, a fanu telin a rualpipawl mawttaw ih lengvâk dingpawl hnenah cun ngaihtuah zetin a fanu mawttaw sungih to zo hnenah cun a va pan ih a bân a kai ih, “Ka fanu, Pathian in lo hruai in lo kilhim hram seh,” tiah a ti.\nA fanbu cun, “Pathian cu kan mawttaw dung lam thil phurhnak ih a to dah ti lo, hitawk ah cun tonak a um nawn lo, kan khat zo,” tiah Pathian hmuhsuam le a nu ziangsiar loin a sawn. Nazi pahnih hrawng rei ah an mawttaw cu a accident ih an thi ttheh, an mawttaw khal a parh ttheh. Asinan thilmak zet cu mawttaw dung lamih thil phurhnak pindante kha cu siat riai lo le cutawk ih an phurh mi arti bawmte khal siat riai loin a um. Pathian tonak hmun si-awm tak a si!!\nCHRISTINE HEWIT (Jamaican Journalist and entertainer):\n“Bible hi cabu ngan mi hmuahhmuah lakah a mumal lo bik a si,” tiah a ti. Kum 2006 ah khan zo a si ti khal theihtheih loin amai mawttaw sungah a kāngrál tariai.\nMi tampi in kan Bawipa Jesu hnakih thiltithei le anih hnakih pawimawh a um lo ti hi an hngilh ttheu. Leitlun ah miropi le thiltithei taktak an suak ih an thisal leh. Zohman thosal an um lo. Kan Bawipa Jesu cu a thi ih, thlan ihsin a thosal ih a nunglan ta. Amah cu sual le hremhmun ihsi in rundam theitu umsŭn a si, a hnen lawngah nunnak le hlawhtlinnak taktak a um.\n(Hih hi Christian Outlook sungta laksin mi a si).\nBrazil Ih Jesuh Zuk Ṭek In A Deng\nGermany Thlipi A Hrang Thok France Lakah 1-0 In Cak\nBrazil Ram Ah Tidai Paam Tlung\nRonaldinho Ngainatu Pawl Hrang


Thawngtla Mino Pakhat In An Innte A Ngai Tuk Ih Ca A Kuat, “In Seherh Hlah Uh Ka Sinpi Sokhaw” A Ti, Thawnginn Sungah An Sinpi Lo Zet Ti Cu Theihcia A Si Nan – Meifar\nThawngtla Mino Pakhat In An Innte A Ngai Tuk Ih Ca A Kuat, “In Seherh Hlah Uh Ka Sinpi Sokhaw” A Ti, Thawnginn Sungah An Sinpi Lo Zet Ti Cu Theihcia A Si Nan\nJune 3, 2021 admin Myanmar 0\nFebruary 1 ihsin June 1 tiangah ralkap pawlin Myanmar mipi 841 an that zo ih minung 5576 zat an kai tin zingzoitu AAPP in an ngankhum.\nThawngtla pawl cu ralkap in nasa zetin an hrem ṭheu ih ni 2/3 tla ti le rawl pe loin an umter tin tlawngtla suak pawlin an rel. Thawngtla tam sawn cu mino tete an si ih an nulepa ngai in thawngtla sungah caan an hmang.\nZiangtik ah an suak thei ding ti khal rel theih a si lo ih mipi in ralkap pawl neh zangzang seh ti cu an saduhthah tumpi a si. Myeik khua ih TU tlawngta pakhat cu ralkap pawlin an kai ih thawnginn sungah an khum.\nAn innte a ngai tuk ruangah ca a kuat. A cakuat cu midang dang kuat sawng vivo ih a nulepa hnenah a thleng thei.\nA cakuat ahcun “Ka nu nan sinpi maw, ka pa teh a dam ṭha maw? Nan thinhar hlah uh, nan harhdamnak kilkhawi ṭha uhla. Kan innte ka ngai tuk ti lo cu ziangkim ah ka sinpi thluh. Ka mang ah ka lo hmu cingcing ruangah nan sinpi kem maw tin ka lo seherh tuk…” tin a ngan.\nRalkap Tantu A Unu Cu “Ka U Sinak Ihsin Ka Hnawng Ee” A Ti


FALAM IN LUAT KIN KUL – www.zanniat.info\n351 History/Tluanthu\t2 years ago Web Admin 0\n(Salai Tluang Kip Thang)\nZaiman Falam in luat kin kuul? Rel pha tam ngai ii. Kin tluanthu (history) sikin, Falam peng song ai social le politics siikin, le Chin huap in siik in tun ai Falam politics heh Zanniat hrang ian i lo, Falam peng ai hin le nam veksen in Chin huap in khangsohnak kin khamtu ah cang ngio ii.\nChin huap in khangso kin daihtlang sio ii. I khalkhaw tunai Falam politics fehdan siikin Chin huap in khangso tuhnak a har ngai ii. Tunteng heh social media a cak sinsin ai, media lam in khangthar miniu pawl in a ngahhnak tu Falam pon le Falam ian thupui in ruathnak, Falam ian dik berin ruathnak in khangsio ii. Hakha-Thantlang-Matupi-Mindat lam pawl huap in thuruathnak le teltlang zuamhnak thinlung a pai sinsin i hang. Tun ai Falam politics in a fehpuihnak ber tu Hakha-Thantlang ngaih lo hnak, CNF ngaih lo hnak, CNF in tlan Falam pawl ai thusuakhnak ian Chin huapin dik ber le amahte daihnak ian hlun pha in ruathnak in feh sio i hang. Tunah Tedim/Zomi pawl in Chin ah kin tel zuam lo ai amahte niu in a ce in umh hiam sawn lak songin tun ai Falam politics in a fehpuidan heh Hakha-Thantlang lam tel lo hnak Chin politics ii.\nTun ah Falam politics in political organization pakhat khai din suak lai lo ii. Hakha-Thantlang pawl daih lo maanin CNF in suak hnak kum rai ngai hang napui, cia pan tun tian Falam politics buaipuitu pawl in political organization tuntian in ding thil lo ii. CNF bangin pawlkom dang ding tum in, Pu No Than Kap, Pu Tial Khal, Pu Ngun Uk Lian, Pu Ro Za Thang le midang pawl khiah CNF an Falam a suak hnua pawlkom phuncang le movement phuncang in feh awnghnak tun ban political organization pakhat khai dingsuak lai lo ii. Political organization ding hiam in non profit organization/NGO phuncang ding awng napui cia pawlkom heh political organization in fehpui ngio de le, political organization ngaingai i ngal lo maanin tuntian political organization pakhat khai ding suak lo in umh ii. Tunhlan ai ICA (Institute of Chin Affairs) USA lam in ding suakhnak khai tunah dap sio ii. ICA heh a hming hrim in non-profit/charity organization ii le, political organization bangin party in member nai kuul bangin member lang bial in fehpui le a pawlkom le movement heh a rem ngal lo (not matching) ngio le hlur suah thil lo in umh ii. Rel hiamhnak tu, Falam politics awhtu le thunai hiam ber pawl in thil fehpuidan heh Falam song ian huap ai, Chin huap in politics fehpui ben ngal lo ii.\nFalam politics tawlretu le hotu ber te siik fangin hlanlai ai CNF le Hakha ngaih lo tu mi hlun le, hin le nam pawl ian in awh ngio tihnak thup kuul lovin lin hlen ii. Political organization in fehpui ben lo ai, Falam lam in dinghnak Khrihfa sanginn/pawlpui heh komdun sio in, kohran hmangin Falam politics fehpui i hang. Kohran/Pawlpui heh Falam politics i hang. Kohran heh politics play-hnak ber in cang ii.\nPolitical Division and Tribal Dispersion in Central Chin by H.NC Stevenson in 1942 in the book “The Economic Of The Central Chin Tribes”\nKin Zanniat tluanthu siik fangin British/Mirang pawl in Chin ram a kawi hlan lam pah Zanniat heh Falam kut hnia ah umh ii. Falam tihnak tu a hotu ber le lu ber heh Taisun miphun ii ai, Falam heh Taisun miphun in dinhnak khua hming ii. Hlanlai ah Taisun in ral a tawng fangin rualpui sawm de ai, cia a rualpui pawl in Zanniat ram khiah 1810 AD kum dung ah sim awng ai, cia Zanniat le Falam raal heh Khualai Tlangriat paaihnak raalpui i awnghnak ii. Khualai Tlangriat ti fangin 1) Khualei, 2) Lumbang, 3) Zultu, 4) Khuatluk, 5) Zawl Hlang, 6) Tlukkhan, 7) Khanram, leh 8) Hlimhlang khua te tel ai, he thu heh Pu Za Thluai in nganhnak “Lumbang Ram Mawi le Zanniat Tluanthu” laibu ah umh ii. Zanniat ram sim tuh in Taisun in Zahau, Hualngo le Sunthla miphun te khiah sawm ai, he thu heh Cary & Tuck in nganhnak “The Chin Hills Volume-1, page 147 ah English in lo ngan ai, Kawl ram lam ah tlan man lo hmuah tu Falam ral in rek sio i hlah lekhaw, sal in pom sio thu ngan ii. Falam ral in Zanniat ram a hleng fangin Zanniat miphun te a lau in tlan sek awng ai, Khualei Tlangriat song ai mi rek, sal in pom ai inn le lo, sum le thilri veksen in sut ai, Kawlram lam ah tlan man pawl ian a nung in luat awng ii. Cia pan pah Khualai Tlangriat heh Falam kut hnia ah um le, Zanniat ram hmuah tu Falam hnia ah umh ai, cia panin Zanniat in Falam hnen ah Siah (Tribute) le Lukhawng pe tio kuul in nung awng ii. Lukhawng tihnak tu Zanniat innsang ah innteek pa thi lekhaw, a naihnak rothil veksen hmuah khiah Falam te in ping sak de ai, thilri ah lungkhim lo lekhaw a thihnak Zanniat innteek pa ai faate khiah Sal (slave) in pom ai, Falam ah hoi de ii. Zanniat heh Falam hnia ah sal in kin umh thu Cary & Tuck in Chin Hills vol-1 page 147 ah hetin ngan ii. “They are now slaves of Falam, and have to carry from the plains of Burma all the salt and rice which may be required by that village, not only for its own consumption, but also for sale to the Yahows (Zahau) and the outlying villages” tiin ngan ii. Zanniat heh Falam ai sal ii ai, Zanniat in Taisun hrang Kawlram an ci le fang phur tio kuul ai, Taisun in a hrang ian i lovin Zahau le khua dangdang hnen ah zuar sin de thu Cary & Tuck laibu in fiang ngaiin ngan ii. Cetin 1810 an 1910 dung tian Falam hnia ah Zanniat miphun khuah nung de ii. 1899 AD kum dung pah British (Mirang) pawl in Zanniat ram uk pan ai, Lumbang khua ai Zanniat miuk Pu Naih Vum in Mirang hnen ah Falam hnia ai Siah le Lukhawng luat tuhin ngen le, 1906 AD ah Zanniat te Falam hnen ah pe tio de hnak Lukhawng luat ai, 1910 AD ah Siah luat awng ii. Hetin Falam hnia ah Siah le Lukhawng pe kuul in Zanniat miphun heh 1810 – 1910 AD tian kum 100 dung har ngaiin umh awng ii. Zanniat heh Falam hnia an Siah le Lukhawng luat napui, Zanniat ram heh Falam (Taisun) miuk hnia ah umh ai, cia vum ah British in Falam uk de ii. British in Pu Lian Awng heh Lumbang khua miuk ihnak a pe fangin, “Con Bik raw tuh i. Ngalsip va tansak uk ngang” ti ai, Zanniat ram veksen uk lovin Ngalsip tansak ram ian uk le cia lo hmuah tu Falam miuk hnia ah Zanniat ram umh ii. He thu heh Zipeng H.N.C Stevenson in 1943 kum ah “The Economics of the Central Chin State” laibu ah Chin ram zuk a nganhnak ah Lumbang miuk in ukhnak ram heh Lumbang Tract tiin ngan ai, cia lo hmuah Zanniat ram heh Tashon Tract tiin ngan le, Tashon tihnak tu Taisun tihnak ii. Chin politics tluanthu rel fangin Tlaisun Democratic Council thu rel de ai, Cary & Tuck in tu Falam Council tiin ngan ai, he Taisun ukhnak acozah ah lal 5 tel ai, cia lal 5 heh Taisun, Zahau, Hlawn Ceu le Hualngo miphun ian tel thu, Lian Bawi Thang in nganhnak “The Role of Civil Society in the Democratic Transition in Chin State” lai ah ngan ii. He kin tluanthu siikin 1948 kum, February 20 nia ah miuk daan (feudalism) lon nia pan pah hlanlai miuk dan in Zanniat kin luat cih ve ii. Ikhalkhaw, hlanlai ai Falam ukhnak hnia ah sal in umhnak Zanniat heh tunnia tian san thar Falam ukhnak hnia ah kon khai hleng thil lovin umh ii sing. Hlanlai ai kin tluanthu maanin tunnia kin san tian in hlanlai ai Falam ukhnak (Falam council) ai miphun pawl in Zanniat heh amahte daihdan in feh tuh, umh ruai tuh rori in social le politics lam tian in a lungrual ngio ii.\nHebang ruatin, kin thinlung, kin khawruathnak le kin minung, kin rauhla lam tian in hlanlai ai kin ihnak in Zanniat miphun heh luat kin kuul ii. Kin tluanthu le tuntian ai kin miphun umhdan le tlanglengdan, kin khawruatdan le mizia siikin Zanniat heh Falam in kin luat fang ian in kin khangso tuh ii.\n(He Article heh Salai Tluang Kip Thang in Dt Aug 11, 2018 nia ah Facebook page ah nganhnak ai langhnak ii.)


Leitlun ralpi aveihnih nak ah sualpi ih tuahmawh nak a tuar tu Pathian hnatuan tu pawl a bawm tu miraltha siibawi nu August 27, 2021 | Radio Veritas Asia\nLeitlun ralpi aveihnih nak ah sualpi ih tuahmawh nak a tuar tu Pathian hnatuan tu pawl a bawm tu miraltha siibawi nu August 27, 2021\nLeitlun ralpi aveihnih nak ah sualpi ih tuahmawh nak a tuar tu Pathian hnatuan tu pawl a bawm tu miraltha siibawi nu\nLeitlun ralpi aveihnih nak ah Sister tlawng pakhat cu rapthlak zet in tuahmawh nak an tuar. Cui thil tha lo a tuar tu Sister pawl cu siibawi pakhat in bom in a hnem nak thil cang mi a rak si. Ralkap pawl ih thinnat nak pek nak a si. Ralkap cu minung sinak ih ti lo dingmi nun can sia an rak cang ter theu. Cutivekin ral ruang khalah ral a tha mi thinlung nei tu an suak. A tu thinnat thlak za thilcang ka run tarlang ding. Thinnat za asi nan khat lam ih zoh ahcun minung pawl ih thinlung tha le nunau khat le khat zangfah nak khal hmuh a theih. Taksa le thlarau a pahnih a dam ter tu thuhla khal a si.\nNunau a tamsawn cu a tlang pi thu in ramsung ralbuai nakih mi ral tha pawl an si theu. Ralbuai caan ah mi sualpi nak tuahmawh nak cu thil rapthlak za pakhat asiih, nat nak a cang ter. Himi thil sual a tuah tu ralkap pawl cu an sualpi mi nunau pawl cu innsang nei maw, tlawngta a si maw, kum kim lo asi maw, biak nak lam hnatuan a si maw ziang hman an zoh lo. Ziangah an ruat lo.\nRalkap pawl cu Berliln ihsin dung an sip ih, an khua le ram ah an tlung thlang ding. An ram an tlung nak ih khuapi pawl cu remdiah nak thu sim ding hnakin siatsuah nak a phunphun, nat nak pawl lawng mipi pawl an tan. Cuvek tuah nak cu mipi menmen a si lo. Pathian hrang hna tuan tu Sister pawl parah an tuah.\nSualpi nak le thah nak\n1945 leitlun ralpi aveihnih nak a buai rero lai thal caan ih ni ni khat a si. Polan miphun Sister tlawng pakhat ih Sister pawl cu Soviet Russia ralkap pawl ih sualpiih tuahmawh nak an tuar. An tuahamwh daan cu tumtah nak nei in tuah an si. Sister thenkhat pawl cu hnihsuah sai nak ih an hman hnu ah thah an tuar. A luat tu thenkhat pawl lak ah nauvon tu khal an um. An zate ih nunram ah nat nak hminsin nak an ret. Nat an tuar.Thin nau nak thinlung, minung thinlung nei lo pawl ih hmuhsuam an tuar.\nCui nat nak an tuar caan ah France mino siibawi pakhat Polan ah a thleng. A hmin cu Madeleine Pauliac a si. Amah cu 1912, September 16 Villeneuve-Sur-Lot ah a suak. Cutawk ih a thlen nak cu amai aveikhat thlen nak a si lo. Polan ih a thlen ah Pawlpi ih phuan mi siizung ah amah cu cawl loin mi naa a kilkhawi. Amah cu pumkhawm ih lungrual in ral a do tu ralkap pawl khal a bawm. Jew pawl khal a mai inn ah a relh ter. 1945 kum a thok lam ah amah cu France ralkap lamah mi theih tam mi siibawi pakhat a si. Amah cu a sinak khaisan a si hnu ah siibawi cu France ih kaih a tuar hnu ralkap pawl tuamhlawm dingah Moscow ah thlah a si. Cui kum May thla ah Wasaw ah thlah sal a siih, France pawlih phuan mi siizung ah siibai tuamhlawm nak a pek. An ram France ih a tlun thei lo sung ralbuai nak ih hriamhma a ngah tu pawl thawn a thleng tu ralkap pawl nasa zet in a rak tuamhlawm. Cumi sung Polan ramih khuapi asimi Wasaw cu Russia pawl in an long theh ih thil sual tuah nak tampi tuahnak dinhmun cu a mit rori in a hmu.\nTih a nung zet mi a thil hmuh mi\nSiibawi pakhat sinak in Russia ralkap pawl ih thil tha lo tuah nak pawl cu ziangvek thinlung thawn tuah asi timi cu ziangtivek khal in ruah a ngah lo. Ahleice in Benedictine Sister pawl par ih an tuah mi thil sual cu a rapthlak tuk. Amah cu ralbuai caan ah amal zet mi nunau siibawi lak ah pakhat asi ve. Curuangah hivek thinnat za thil a thei thiam. Amah cu hitivek a cang mi Yatih Sister tlawngah amah rori feh in thuhla famkim a theih hnu ah nitin a hmuh ton mi a ngan nak ah a nasa zet mi tongkam thawn a tuar mi pawl a ngan.\nConvent sungah Yatih Sister 25 an um ih, 15 cu Russia ralkap pawl ih sualpi an tuar ih, thah an tuar. A dam lai tu 10 cu thenkhat vei 41, 35, 50 tiang tuahmawh an tuar ih anma lakah 5 cu nau an pai. Anmah pawl cu minung ti hman tlak loin sinak siatsuah an tuar ih, an taksa lawng nat tuar loin an thlarau khal ah nat nak a tang. Thenkhat cu an thin a nau tukih thu hman sim thei lo khop in an um.\nNau a von tu pawl cu a ritzet ih hleiah a tul lo zet mi thinglamta cu bangzet in nitin an phur. Anmai hril mi nunram khal a silo. An tong dah lo mi thil a si ruangah an thin a phang tuk. Netabik ah a cang thei ding lam thawn thlak ding tiang a ruat tu khal an um. Cutiin leilungpi siat vek tluk in an tuar caan ah Dr. Pauliac cu a dam lai tu cui Sister pawl hrangah siibawi pakhat lawng vek hman a silo. Yatih Sister pawl ih a na zet mi an tuar nak cu thinsau zetin a ngai sak. Anmah pawl a hnem. An nunram a duh lo tu Yatih Sister pawl hrang Dr. in zangfahnak thawn man nei zet in a upat nak a lang ter. Dinhmun pawl thei thiam in pom thei dingah a bawm. Anmah pawl cu ziang hman silo vekin a pehtlaih lo. Anmah a dinpi. Bom an tul caan tinkim ah a man cia ringring. An duh lo mi nau pawl khal an neih tiang tha pe in a nei ter.\nA hrek cu Thla kim loin a thi cia in an nei\nDr. Pauliac cu Yatih Sister pawl lawng bawm a ngah lo. Amah ih a hleice tuanvo cu ralkap pawl tuamhlawm ding ah a siih tuanvo a ciah tikah Polan ram pawl ah feh in hriamhma a ngah tu ralkap pawl a zoh. Amah ih zohthim tlak hnatuan pawl cu (1946. February 13) ah a cem. Ziangruangahtile a thih can ah amah cu kum 34 lawng a si lai. Amah cu accident thawn rinlopi in a thi. A ruang cu France ram, a suah nak ram ah an kuat. Amah cu France ram ih laksawng asimi (legian of Homor and the French Croix fe Guerre) pawl khal sunloih a si. 2016 ah flim director Anne Fontaine in Dr. le Sr. pawl ih thilcang pawl parah bun aw in "The Innocent" timi hmin pek mi flim a rak suah. Himi thuthang cu Aleteia thuthang ihsin kan don mi a si.\nMithianghlim Carlo Acutis thuhla theih tha (10) October 11, 2021\nMithianghlim Vincent (January 22)\nMithianghlim Agnes (January 21)\nMithianghlim Sebastian (January 20)


Nitin Thusuhnak 10 - Hre Mang\nNitin Thusuhnak 10\nNitin Keimah le keimah ka sut awk mi thsuhnak 10\nUnau, na nitin nunah nangmah le nangmah ziangvek thu na sut aw theu? Keimai nun thusuh awkmi te lo ruah ve sehla;\nPathian thawn pehtlaih nak\n1) Pathian fial mi tuanvo ka ti thei tawk a tha bik in ka tuan maw?: Nunsan\nKa tleirawl laiah keimah duhnak in ram le miphun hrang tuan dingin ka rak fehsuak tikah hlawhsamnak a thlengih nasa ten thinlung a khawng nasa. Ka pitlin vivo tikah leitlun nun cu Pathian ih fial mi lawng tuan dingin ka nitin nun cu ka hmang. Cutikah nitin ka sut awk mi le ka thlacam mi cu “Bawipa in ifial mi, keimah hmangin tuah a duh mi cu famkim ten tuah si ringring hram sheh” ti asi. Curuangah zingtin te, “Bawipa, tuisun ah tuanvo ipek mi, keimah hmangin tuah na duh mi itheihter aw la famkim ten tuansuak thei dingin in bawm aw” ti ah le zantin te, “Bawipa, ka thei tawk suah in tuisun ka nung ka zuam ka tuan ih keimah tisa famkim lo nak ruangah ka ti sual pang mi in ngaidam zo ruangah ka lungawi, a tha mi le na duhmi tuansuak mi parah na hmin sunglawi hram she” ti hi ka thlacam asi. Keimah duhnak tampi a famkim lo lai ah Bawipai duhnak cu tuah famkim asi ti ka theih tikah ka lung a awi nundi a riam ringring.\n2) Ka nun in Pathian a cawimawi maw?: Sersamsan\nZumnak ah ka tthanglian vivo tikah a harsa ka ti bikmi pakhat cu ka nun hin Pathian a cawimawi, sunlawih dingzat a sunlawih lomi hi asi. Ka nunah Khrih ih hmuihmel a lang thei lo ti ka thei awk tikah riahsia in ka kuun theu. Ka tisa mizia cu khross a thi zo cingin a rak cangvai ringring theu. Sihman sehlaw, keimah si loin Khrih thisen ruangah Khrih ih dingfelnak le thianhlim nak sungah Pa Pathian in thianghlim famkim ah ipom, icohlang ti ka theih tikah tang idor ter ih ka thlarau cu lungawinak sim cawk loin a khat theu. Nitin ka nun, ka tuahnak ka zoh tikah Bawipai sunlawinak sunlawih hnakin ka cah lonak le tlamtlin lonak hin Bawipai hmuihmel a phen theh ringring ti ka thei. Cutin ka nun ka hmuh suak awk tikah a ttawntai mi lei tisa cu suahsan, tanta in a siat thei lomi, a famkim mi pumsa thawn thuam awk ding cu ka cak tuk, ka cak duahdo, ka thlarau in cui ni cu a ngai in a hngakhlap duahdo asi. Ka nun, ka mitmeng, ka lungput, ka khawruah, ka tongkam, ka taksa, pehtlaih mi, ciahneh mi, neihmi pawl ka hman awknak hi Bawipai sunlawinak lawng si hram sheh tihi ka ruah le duhthusam bikmi asi.\n3) Ka Pathian tawng dingin ka tiar aw maw? Hmailam!\n“Nikhat cu siangpahrang innsang hnatuantu pawlin siangpahrang fapa nupi ding an hawl lai ah lai khawte pakhat ah farahfa, fala note pakhat kha, an khawsung mi pawl theih loin, siangpahrang fapa nupi dingah sui zunghruk an pek ih an ham ta. Cui ni ihsin cui fala nute thinlung sung ahcun a pasal ding siangpahrang fapa lawnglawng a ruatih an khawsung tlangval pawlin a thinlung sungah hmun an nei nawn lo. A pasal ding, amah hamtu ih thu hla an sim mi cu ngai nuam a ti tuk ih a ngai khawp thei lo. A pasal ding Siangpahrang fapa ratnak ding ni thla cu a hngak ringring ih an khawhnar cuan in nitin a thinlung mit a meng ringring.” Hi tahthimnak hi “Mithmuh lo zun: Hamcia mi mi mo” tiin cahram ka ngannak ah ka hman mi asi (http://www.hremang.com/Home/thlarau-lam-pathian-thu-siar-ding/mithmuhlo-zun).\nKa thlarau cun ziangtik lai khalah a mitmei ringring mi cu Bawipai ratnak ding can asi. Aw, cui ni sunglawi thlen ding a hngak hlap lo kan um ding ka zum lo. Cutik ahcun kan duhdawtmi le induhdawttu pawl tlaksamnak, theihtiam awk lonak, famkim lonak pawl a um nawn lo ding. Leitlun nunsung harsatnak, thlemnak phunphun thawn inthlem tu, satan cu ti mualpho in a um kan hmu lai ding. Cuhmuahhmuah hnakin Amai sersiam mi milai hrangah le a raal dinhmun ah dingin Amah dodal tu lam kan ttan lai khalah in duhdawt ih A Fapa thisen in in lei tu, cutluk ka parah zangfah lainatnak a neitu Pa Pathian ih hmuihmel hmuh ding, a kehram ah khukbil in Amah thangthat ding cu ka thlarau in a cak tuk ih cuican cu thleng lohli sehla ka va ti em! Cui hlei ah Siangpahrang fapa ih a nupi dingah a ham mi a duhtuk mi fala note a ruatnak hnak hman in a thuk sawn duhdawtnak in in duhdawt ih hellram tla ding in siang lo ruangah kei mai aiah thihnak a tuar tu Khrih ih hmuihmel cu hmaiton rori in hmuh ding cu ziangtluk in ka thlarau in a ngai ti cu milai tongkam in sim theih asi lo. Aw, ra aw, cui can cu ra thleng lohli sheh!\nMah le mah:\n4) Keimah le keimah tehfung dik thawn tikcu la in ka tah aw ringring maw?\nKeimah le keimah ka hmuh awkdan: leitlun mi, lai mi, pawlkom tuanvo, leitlun hlawhtlinnak tehfung thawn si loin isersiamtu ih tehfung Bible sung ngan mi vekin nitin cuai thlai aw ringring thei dingin ka zuam. Cutikah ziangtik hmanah leitisa thawn famkim ti a um lo, duhkim, thianghlim famkim ti a um dah lo, cuvek thotho in ka rianmi ka Pathian ih ngaidam thei lo mi tlaksamnak le tisualpang mi a um lo ti ka theih awk tikah nun diriam in a duhdawtnak tangsungah nitin amah thawn pehzawm awknak cen in ka nung. Keimah le keimah ka hman awknak, midang pehtlaih nak le neihmi tikcu can le thilri pehtlaih mi pawl hmuah cu Bible nun thuthlung vekin ka nunpi maw ti hi ka tehfung asi.\n5) Ka zir dingmi, ka kiangkap milai le ziangkim ihsin ka zir maw? Hmasawnnak!\nPhunhra lenglam ah kum 12 sung (fultime) tlawng ka kai bet hnu ah le nitin hmuhton mi ihsin ka zir suak mi cu “theih ding lakah ka theih mi hi reltlak a um lo; theih ding hi tipithuamthum zat sisehla ka theih mi cu tifawrkhat tluk hman asilo, “theihnak hi fimnak asilo” “ka thihtiang zir ding ka si’ tvp, ka zir ngah. Cu hmuahhmuah lakah a sunglawi bik ka zir suak mi cu Pathian Thlarau ih zirh, thunun, ukmi si lawngah lei tisa theihnak le Pathian hnen ihsin a ra mi theihnak thleidan thiamnak le nunpi theinak a um ti asi. Ka taksa, thinlung, thlarau, ka duhnak, hiarnak, caknak pawl hmuahhmuah hi Pathian Thlarau in a uk, a zirh lawngah ziangkim lakah Pathian ih duh mi duh, nuam ati mi nuam ti in, a huat mi huat dan ka zir ngah. Cutin nitin Bawipa kehram ah zir rero in ka nung. Ziangkim hmuh ton mi in nitin in zirh. Sankhuk innpi sung thlen tik lawngah zirbet a tul nawn lo ding.\n6) Lungput, Nuam ka ti bik mi le ka khawruahnak sungah ziangin hmun kaubik khua a luah?\nZing ka tho ih thlalang ka zoh tikah voi tampi cu ka me beuobeuo theu! Ka kum upa vivo ih keimai sunglam ka zoh thiam vivo tikah ka thluak, ka thinlung, khawruah sungah, ka khawruahdan, thinlungput pawl hi a tampi cu bal zetzet an rak si ti ka hmu fiang. Ka tisa thinlung cu thlarau meisa thawn ur, kholhfai asi tikah tisa cun tuar har ati, anaa zet. Ka thinlung in a huat zawng, a cak zawng, nuam timi, hiar mi, huatmi, duh lomi pawl hi ka hmuh fiang tikah Bible in “thinlung cu mi bum hmang bik asi” ati mi a dikzia ka hmu. Curuangah ziangtik lai khalah fimkhur zetih kilkhawi, kaihhrem, kross parah khenbet ringring tul mi cu keimai thinlung hi asizia ka hmu fiang. Ka tisa thinlung in thlarau a dodal ringring mi ka hmuh tiam vivo. Lei tisa ihsin a suak mi ruahnak, pomdan, duhdan, duh lo dan, le Thlarau ih theihternak pawl thleidan thiamnak ka neih vivo mi hin lamzin dik le lamzin dik lo thleidan thiamnak tla ihmuh vivo. Thlarau Thianghlim le thlarau bawrhhlawh pawl cangvaihdan tla thleidan fiangsinsin in thleidan ka thiam vivo. Cuticun nitin, ziangtik lai khalah ka thinlung sungah ziangvek thinlungput, khawruah mi, suangtuahnak, duhnak, huatnak, hiarnak, caknak, zetnak, daithlannak a um ringring timi pawl fimkhur zetin kaihhrem, kilkhawi, ukneh a tul zia ka zir ngah vivo. Cuticun ka nitin nun cu ka thinlung ih ukmi si lo dingin ka thiarfihlim aw. Cuticing cun theihman hlanah ka tisa thinlung cu a cangvai ringring. Cucun catbang loin Thlarau Thianghlim ih ukmi nun ka tulzia in theihter ringring. Ka tisa thinlung hi kan hmailam, ka thlarau nun, Pathian thawn kan pehzawm awknak, ka milai pi thawn kan pehzawm awknak siatsuahtu hmanrua, satan in a hman thei mi hmanrua ka sungah a um ringring mi asi ti ka fiang sinsin. Curuangah catbang loin thlacam ringringin nun ka zir ngah.\n7) Ka kiangkap ummi pawl hrangah thiltha ka tuah thei mi tuah loin ka um maw? : tuanvo!\nKa thazang, neihmi sumsaw, theihnak, cangan in siseh, peknak in siseh, tongkam in siseh thlacamsak nak in siseh ka kiangkap um, ka pehtlaih mi pawl hrangah an hlawkpi dingmi thiltha tuah thei ding dinhmun ih ka din lai ah tuah lo mi ka nei maw? Ka kiangkap ah keimah hnakin canpual niam sawn mi, harsa sawn mi, tlasam sawn mi, harsatnak nei mi ka hmuh tikah keimah sung ihsin Pathian in a duhdawtnak langter a duh mi ziang a um ti ka ruat ringring maw? Pathian in ka pehtlai mi milai pawl hrangah ziang thiltha tuah a duh? Hi pawl hi ka ruat theu mi asi. Midang in thiltha an tuah ding siseh an thansoh nak daltu ka si pang maw?\n8) Midang tungding tu ka si maw?\nKa nunnak ihsin kan kiangkap um pawl hrangah ziang thathnemnak ka nei? Ka hnen ihsin ziang an zir? Keimah ruangah midang an hua aw sinsin maw, midang duhdawtnak in rualremnak suahter tu ka si maw? Keimah thawn pehtlaih nak ruangah ka kiangkap um pawlin Pathian an thangthat maw, tisa nuamnung cennak lam ah an feh sawn? Huat awknak thangsiat awknak tipungtu ka si maw, duhdawtnak le thiltha tuahnak tipungtu ka si? Ka neih mi, theihmi, tithei mi hman awknak pawl hi midang in an hlawkpi maw? Hi pawl hi ka sut awk theu mi asi. Lamzin tha khih hmuhtu, thapetu ka si maw, beidawng tertu, dungtawlh tertu ka si maw? Pathian in ka nunnak hmangin zo tundin duh mi a nei?\n9) Thlawsuah ka dawn mi ziangtin ka hmang?\nTaksa thinlugn thlarau ah, siseh sumpai thilri le sumsaw, pehtlaih mi milai, pawlkom le hnatuan pawl hi keimah le keimah porh awknak ah ka hmang pang maw? Pathian hnakin hmun kau sawn ka thinlung sungah hmun luah tu a um maw? Pathian thawn kan pehzawm awknak hnakin thupi sawn ah ka ret mi a um pang maw? Pathian thawn pehzawm awknak hnakin nuam le lungawinak ah ka nawm pi mi a um pang ma? Ka neih lomi, tuah thei lomi, ti thei lomi, ka kutsungah a um lomi, Pathian in ipek lomi ruangah riahsia thinhar in ka um pang maw, Pathian in ipek mi parah lungawi hna thiam nawn loin ka um pang maw? Pathian sunlawih nak ding, tuanvo ipek mi tuansuak nak ding hmanrua bungrua pawl cu Amah Pathian hnak in thupi sawn ah ka ret sual pang maw? Hmanrua thlawsuah pek ka si ruangah midang thawn keimah le keimah ka tahthim pang maw, tha cuangin ka thei aw pang maw? Ka nunnak hi thlawsuah parah a hngat aw lo ih Pathian kutsungah a um ti ka theihhngilh pang maw? Thlawsuah ka dawn mi hmuahhmuah hi keimah nuamnung cen nak ding si loin midang hrang Pathian duhdawtnak langter tu ding an si ti ka theihhngilh pang maw?\n10) leitlun hrangah ziang ka si?\nLeitlun mithmuh ah zo ih palai ka si? Sualnak, huatnak, thiltha lo rem awk lonak tipungtu, ka si maw? Satan palai ka tuan pang maw? Khrih ih palai ka sinak mi in an hmuh ding a um maw? Ka nunah Khrih hmuihmel lang thei lo dingin ziangin a hliahkhuh ringring? Ka nunah, ziangtin ka tisa mizia, Khrih hmuihmel lang thei lo dingin hliahkhuh tu ka neh thei ding? Leitlun ah remdainak palai, thiltha tuah nak in, thuthangtha karhzai ternak in, Pathian le sersiam mi karlak remdaihnak tuah tu palai ka sinak hnatuan nitin ka tuan maw? Thuanthu in ka liangparh a ttummi tuanvo ka ttuansuak maw?\nNa nitin nunah nangmah sersiamtu Pathian in ttuanvo a lo pek mi ttuansuak thei hram ding duhsaknak thawn, casiartu nan zaten Pathian Thlarau in a lo umpi zia lo theihter sinsin hramseh!


Shan Party Thar Din A Si - Chinland Today Media\nShan Party Thar Din A Si\nJanuary 23, 2012 12:35 pm·0 comments\nBBC | January 23\nTaileng ti ih kawh a si theumi Shan-ni miphun lakih ramthukhel thenkhat pawl cun miphun dang vek ih Kawlram cozah thawn ramthu relkhawmnak khal siseh ram thuhla tawlrelnak ah an tel ve theinak ding hrangah Taileng Nationalities Development Party (TNDP) cu January 22, zarhpini (Sunday) ah an din thu Shan ramsung thuthangca in a tarlang.\nTaileng Nationalities Development Party (TNDP) hruaitu pakhat a simi ramthukhel hmingthang Sein The Awng cun hi part an dinnak san cu ram remthatawknak ah theitawk ih a tulmi pawl rak tawlrel ve ding ah le miphun dang vek ih bangrep in covo an neih ve theinak dingah a si thu a rel.\nTaileng Nationalities Development Party (TNDP) cu member 18 an si ih member thenkhat pawl cu Gia-phuu tiih Shan mipi in an theihlar zetmi Shan party pakhat ih rak tel zotu pawl an si.\nA reihlanah ramthukhel party pakhat a si ngaingai theinak dingah register tuah an tum ih Kawlram in lailak-hrilawknak a neihmi ah cun tel an tum lo nan kum 2015 ih hrilawknak ah tel an tum a si.\nShan-ni miphun tamsawn pawl hi Sakein Division ih nitlaknak lam ah an um ih Kachin ram khal ah tam zet an um. Taileng Nationalities Development Party (TNDP) cu ramthukhel party a si theinak ding hrangih register an tuah fel ngah a si ahcun ramthukhelnak lam khal ah hmalaknak cak zet ih an neih tum thu an party hruaitu pakhat a simi Sein The Awng cun a rel bet.\nKum 2015 Hrilawknak Ah U Khuan Thuan Oo Tel Ve Ding\nKOI Le Kawlram Cozah Lak Rualemnak Thuhla Pawl


Min Aung Hlaing In Ralkap Pension Zo Pawl Cu Nikhat Ah 8000 Pe In Ralkap A Ṭuanter Sal – Meifar\nMin Aung Hlaing In Ralkap Pension Zo Pawl Cu Nikhat Ah 8000 Pe In Ralkap A Ṭuanter Sal\nSeptember 23, 2021 admin Lawrkhawm 0\nNikhat hnu nikhat Myanmar ralkap pawl an mal deuhdeuh ruangah an daihaw nawn lo, curuangah ralkap pension zo putar pawl khal ralkap an ṭuanter sal. Nica (nihlawh) in an ṭuanter ih nikhat ah 8000 an pe.\nNaypyidaw, Tatkone le hmun dangdang ih ralkap cawl zo pawl cu hnaṭuan dingin an ko sal. Tatkone tualsung mi pakhat in “Kan vengsung ih ralkap pension zo pawl cu nikha ah 8000 an pe ih gate an kilter ringring, kutke kim lo pawl cu an hmang duh nawn lo.\nKutke kim, harhdamnak ṭha lai pawl lawng ralkap an ṭuanter sal. Kan vengsung ih gate an kilnak cu thla 2 hrawng a si zo” a ti. June thla ahcun ralkap pension zo pawl cu nikhat ah 10000 hlawh in ralkap an ṭuanter.\nAsinan a rei deuhdeuh ih nikhat ah 8000 hlawh in an ṭuanter. Mi pakhat in, “Tlawnginn pawl an ong pekte ahcun nikhat ah 10000 hlawh in tlawnginn pawl an kilter, asinan tu’ahcun nikhat ah 8000 hlawh in ralkap an ṭuanter sal. 2000 in a mal zo” a ti. Ralkap ṭuansal pawl cu check-gate kil, innsungsang cazin latu le a ṭulnak nak hmun ah hna an ṭuanter.\nHakha Ah Dalan Hminthang An Kap\n2024 Kum Hrang Mipum Cazin Cu October 1, 2021 Ihsin An Khong Thok Ding


Awnmawi Zuun Award Pe Ding in Rel Thok - Chinland Today Media\nAwnmawi Zuun Award Pe Ding in Rel Thok\nJanuary 22, 2017 2:47 pm·0 comments\nŠianglianuk Ķianghrol Chin (Falam) awnmawi khawvel tthansohnak ding ruat in Awnmawi Zuun Award (AZ Award) pek ding thu cu 2017 January 22 siimlam nazi 2-6 ahkhan Tahan ih Pansy lakphak dawr ah relkhawm a si.\nAward pek ding mi ah love song le gospel song a pahnih in hlaphuahtu (rock le country+a dang), hlasaktu (rock le country+a dang), lifetime AZ Award, AZ People’s Choice Award tivek le laksawng dangdang an tel ding thu khal theih a si.\nAward peknak hi 2017 kum cem naih lam ah tuah tum a si ih, zohdiktu khal hril an si zo. People’s Choice hrangah, love song le gospel song pakhat veve cu online le SMS thawn mipi in vote pek theih ding in tuah an si ding.\nHimi hrangah Awnmawi Zuun (Zaihla le Awnmawi Zuun) facebook group khal tuah a si ih, thuhla dang cu a tikcu ih zir in AZ Board in mipi hnenah a than vivo bet a si ding.\nMore from my siteChin Rock Siangpahrang Solomon Love Song Sak A Cawl Men TheiUnited Nationalities Youth Forum Lairelnak Tluangten ThehGCO Hotu Le Australia Ih Falam Hruaitu Tonawknak NeiA Fapa Kum 2 Mi In A Nu A Hlam Ruangro! A Nu Kirzai A Rello; Nu Cung Hnem Khawi Na Um!!!…2011 Chin Milarbik 5 Pawl Haimual ah Mi 18 in Sang An Ei Sual


Kalay Technological University Camibuai Answer Papers Hlo; Tlawngta Pawl Lungkimlonak Langter! - Chinland Today Media\nKalay Technological University Camibuai Answer Papers Hlo; Tlawngta Pawl Lungkimlonak Langter!\nSeptember 19, 2014 4:04 am·0 comments\nKalay Myo Technological University ah Camibuai Answer papers a hloh ruangah University ih Assistant Director cun palik zungah thu a thlen thu theih a si.\nAnswer papers pawl cu September 17 sunih hlo a siih Kalay Myo Technological University Asisstant Director U Ngi Ngi Tun cun thudik hrang report a pek thu Kalay district palik hotu cun a nemhnget.\nAnswer Papers pawl a hloh ruangah a pehparmi major pawl phi sal țulmi subject pawl tlawngih thuhla thannak sign board parah tar a si nan tlawngta pawlin camibuai an phitsal thei lo thu duhlonak an langter tiin theih a si.\nAnswer Papers a hloh thu cu september 18 ni zingah theih a siih a hlomi cahlap lakih a hrekkhat cu tlawnginn kiangih lihawng sungah hmuhton a si nan a dang a tang laimi cahlap hrekkhat cu hawl hmuh a si hrih lo thu khal theih a si.\nTechnological University cih camibuai pawl cu september 8 sun in rampi huap zaten rualran in phi thok a si. Answer papers pawl a hloh hnu khalah Kalay Myo Technological University ah september 18 ni hi punghman camibuai an phi lai thotho ti khalin theih a si.\nAnswer papers a hlo timi cu mipi ih thil neihmi siatsuahtu sinak in Kalay district palik pawl; cun case ongin thuhla an zawhhnit ti a si.\nTlawngta pawl lungawilonak langter lai zuk\n‘‘tlawng luh hlan ih suah (Tlawng pelh ni pawlah tlawngsuah tong) tivek a tam zet. Camibuai tuah lai rori khalah tlawngsuah tong tlawngta an um lai tiin theih a si. Cutivek a si ruangah khavek tong pawlin answer papers tisung ah an thlak si ko ding. A cekci cun rel ding ka thei ve lo” tiin tlawng saya pakhat cun a sim.\nKalay Myo Technological Universty ah a liam cia kum 8 ah khal camibuai phi ding zikte ah tlawngta pawlin camibuai quetions pawl retnak thingkuang cu an tlawng kiangih thlanmual ah an rak thup ti thu khal cuih saya pakhat cun a sim.\nKalay Technological University Ih Rector; Hnațuan Cawlter Hrih\nTU Kalay Ih Tlawngta Pawl; Lungkimlonak Langtermi Hlensuak\nFalam Phunsang Tlawngta Pawlin Mithar Hmuahnak Nei


Kawpi thatnak theitu na si! - Chinland Today Media\nKawpi thatnak theitu na si!\nMarch 1, 2009 4:04 pm·1 comment\nKan lai tlangih kan rawlhmeh, phundang le hnam dang khal ih an ngai natmi Kawpi kan hmuhin Ciatani hrangle Singcaw dinglawng tla kan ruat men thei. A thawtdan cu a tuah tu zir in, a thaw bakah kawpi hin kan damnak hrang ding khalah sitha ngai ngai a pe. Hnam cangkang sawn pawl tla cun hlanlai ih an rawl rak rin theumi a si hnge hnge; cuih’hleiah Sivai tha ah an rak hmang zo. A cui damnak thuthup cu Hippocrates (Greek doctor), Aristotle (Greek Philosopher), le Pliny (Roman Scholar) pawl in an rak hmu suak zo.\nKhuahlan mi fim pawl ih an hmuh suah dan ah cun, Kawpi hin lunatnak leh ihthah thei lo nak pawl a ti reh ih cui bakah Nunau-nau no, nei thar hrangah thi a ti kang tin an ti. Khuahlan mifim pawl ih an hmuh suah mi cu rawn zawi fiang leh in, santhar nonawn ih mifim pawl khal in Kawpi hin kan taksa ih natnak hrik ti tam ter tu natnak hrik a that ih bet ah kan vun tar pawl hrangah khal a ti hring no sawn a si an ti.\nKawpi in thawtnak dang dang a neih lawng siloin kan taksa ih tulmi Vitamin C tam pi a nei. Gm 250 tluk rit mi Kawpi in mi puitling pakhat ih nikhat sungih a tulzat Vitamin C a pek thei a si. Kawpi nitin kan ei miin kan taksa ih kan thaw thawtnak lam khal ah thawsia kan hiplut mi a rak ti thianghlim ih a bik tak in zin thlum nei hrangah Kawpi hi a tha hnem hleice cuang a si.\nNitin rawl ei ih eitel ringring in zunthlum nat a ti reh ve thei. Kawpi kan ei miin kan taksa sungih thil tul lo pawl cu a tiriral thei ih cu, cu kan tak sa cak lo a ti hngetkhoh sal a si. Curuangah nitin Kawpi ei hi tih ttawlawknak/thau kilvennak hrangih awlsam le ruangrai ti mawi tu ding ih Sitha thuthup a si.\nDoctor thiam pawl cun hi lawng si loin Kawpi, a ti nitin in hin Pumna, Ulcer le Gastritis natnak pawl hrang khalah a tha a si an ti. Hlan laih kawpi cu tui caan khalah kawpi a si ko nan, a thatnak kan thei lo…kan taksa hrangah ziangtluk a tangkai ti hman kan rak theilo. Asinan, Chinlandtoday siartu pawl cun kawpi ih thupit zia an thei thlang a si.\nSiarbet : Purunvar ih thatnak\nLaitlang Inn Kang Pawl Thlir Let Nak (Tui Ni Tiang)\nMaw Mino Na Nolai Caan Hi Hmangtha Aw!\nKan Chin In Capoh DVD A Suak Zo\nFuurcaan le Laitlang Loriantuan\nHenry tuallawt says:\non March 2, 2009 at 3:05 pm\nA rak si ngai si si maw!, a tam thei bik ih lei lohli ding a si hi a, taksa mawinak a si bet bet fawn, fala hrangah tla cun ei leuh leuh ci tak a si hmel.


Batteries A Um Lo Maw? - Chinland Today Media\nDecember 19, 2008 12:26 pm·0 comments\nSiar: Efesa 1:15-23\nZiangbangtuk ruahsannak nei dingin so a lo kawh… Amah a zumtu pawl sungah a hnattuan theinak huham cu ziang tlukin so a tuum. – Efesa 1:18-19\nKumkhat sung Baibal: – Zekhariah 1-3 – Thufim 28:15-28\nNew Zealand ram Rotorua khua ih nauhak lentecelhnak pawpawleng in kumhnih lai a simi ka tupa ih thinlung a hiip nasa. Pawpawleng um lonak hmun dangih a va lek khal le, “Batteries a um lo maw?” ti’n a sut. Ziangahtile battery hmangih a leh ttheumi in a thinlung a nehtuk tikah battery um lomi thil khal khi battery ih mawnmi in a ruat ttheh.\nKhristian pawl khal in cuvek in ruah sualnak kan nei thei. Mahte zuamnak in thianhlimnak ngah tummi in lungawi nomnak nei lo, ruahsannak nei lo, phurrit a phurmi le nehnak nun nei lo Christian pawl a suahpi.\nPaul in Efesa khua zumtu pawl hrangih a thlacammi cu, “… A tleunak tla nan hmuh theinak dingah nan thinlung kha run ongter hramseh” (Efesa 1:18-19) ti a si. Pathian sunloihtu nunnak an neih theinak dingah Pathian ih huham in a bawm hngai thei. Cuih huham cu Khrih thihnak ihsin a thawhtertu.. . a vorhlam kap ih to tertu huham a si” (c. 20).\nPathian ih huham cahnak sungah nun theinak cu a cem thei lomi Amah ih huham dawhhna ihsin a ra. Ziangti’n kan ngah ding? Nitinte in A mit-hmai zoh in a Thlarau Thianghlim thawn khat dingin thlacam ih dil hi a si.\nThinlung hmuahhmuah khatter in ukter aw,\nKan neihmi milem pawl tthiatbal in;\nA dikmi sual phuannak nei dingin i hruai aw,\nNa duhnak tuah thei dingin cahnak in pe aw.\nLeilung tleunak Pathian huham cu ziangtik khalah a siat dah lo.


Korea Soju Zu Kan In Pei!!! - Chinland Today Media\nKorea Soju Zu Kan In Pei!!!\nNovember 17, 2012 9:49 am·6 comments\nKorean drama kan zoh len ziang tik lai khal leh ziang vek can khalah siseh palang hring(green bottle) Soju an in mi a tlang pi thu in kan hmu thei. Soju cu Korean local zu a si. Kan Chin mi hrangah cun ‘Zureu’ thawn tahṭhim a theih ko. Drama ih kan hmuh vekin Korean society ah cun Zu/Soju cu thil poimawh zet le pawlkawm awk nakah a um lo len a cang theilo mi thil thu pi zet mi pakhat a si.\nSoju cu kan Chin ṭawngin ‘A Kangmi Zu(burned liṭuor)’ti a si. A tlang pi thu in fang thawn tuah mi a si. Soju cu rawng a nei lo ih tidai vekin a thiang. Soju ah cun zu cahnak cawlh alcohol 16.7%, 45% alcohol by volume (ABV) a tel. Soju langkhat ah 375ml a si ih, Korean paisa in 1000-3000won (US$1-3) a man.\nKorean pawl cu zu an in tikah a tlangpi thu in mah hnakih upa(or) sinaksang sawn hnenah zu an thlet hmai sa. Zu an thlet tikah kehlam kutin vorhlam ban an kaiih lu kun phahin an thlet. Culen mah nakih upa in zu an thlet tikah kut pathinin zu hai kaiin leh zu hai lawng zohin an dawng. Kan Chin mi leh Korean pawl zu in dan a bang awknak a um ve zet. Tahṭhim nakah,upa pawlin nauta sawn zu an tulh tikah an duh lo hmanah a ṭheh tal teh ding ti ah dan an nei. Culen, zu leh awk tikah el lo ding ti mi dan an nei ve.\nKorean pawl cu a pa ti lo a nu pawl tiangin zu duh mi leh zu ngai na zet mi hnam an si. Zu an in tikah ring ngai ngaiin “One Shot” or “Konbae/Cheer” tin an au ih an in. Zu an in tikah pakhat leh pakhat zu thlet aw phahin a in. Raulpi thawn zu an in tikah mah te mai zu hai ih zu thlet awk an dan a si lo. A ṭhenkhat zu pin deuh in duh pawlin Soju leh Beer an rawi ih an in. Soju leh Beer rawi mi cu ‘so-mac’ tin an ko.\nKorean pawl cu an ai puan can leh an thin a heng canah zu in an hmang. Zu in an sawm awk tikah “Nokhat/haikhat ten kan in pei cu” tin an sawm aw nan an in tak tak tikah lang4-5 lai an in.\nMithmul Sau Zet\nZiangtin Mi Hnam Na Thiam Thei Ding?\n“Usie” Timi Ttongfang Thar (Theihkauhnak)\non November 18, 2012 at 5:48 am\n“One Shot” or “Konbae/Cheer”\nKa thiam zo….siar nuam tak male…\non November 18, 2012 at 5:49 am\nNa ngan tha lawlaw si.\nHivek hi kan theih a tul ngaingai.\nTheihkauhnak a si.\nLungawi ee…ka rak siar ngah.\non November 18, 2012 at 5:51 am\nKorea Fala Mawi Dan Leh Mawi Duh Dan timi ngantu ih nganmi siar a ngah lala…Soul in maw na rak ngan lala….\nTu tum cu hmaisa hnak in siar nuam ka ti.\non November 18, 2012 at 5:55 am\nZu hi Greek tongfang a si.\nA umzia cu birbir tinak….\non November 18, 2012 at 8:59 am\nSoju an uar tuk mi na rak ngan cu ka uar tuk.\nHivek Korea lam thu rak ngan theu aw.\nKa hlawk pi lawlaw\non November 23, 2012 at 11:22 am\nNa ngan tha na sa, theih Knowledge hrangah a tha zet..


Suu Kyi le Yettaw daan tatnak pe - Chinland Today Media\nSuu Kyi le Yettaw daan tatnak pe\nAugust 11, 2009 12:15 pm·0 comments\nKawlram mipi zalennak dinghrang zuam rero tu NLD hotu Aung San Suu Kyi cu a inn sung khuahkhrihnak thla 18 ih tisau sak bet a si thu Kawl ralkap mi uk pawl cun thutluknak hngetkhoh zet tuisun ah an suahsal.\nJohn Yettaw ih daan lo leh sawmnak tel lo ih a inn ih zanhnih a riahnak ruangih dan tatnak tuar a si tiin kawlralkap miuk cun an sim. Yettaw hi a inn umnak tikulh cu leuh kai in zanhnih sung a inn ah a um.\nYettaw hi kum 7 sung thawngtlak dingin dan tat a si. Venhimnak daan a pahbal nak ruangah kum thum, ramlengmi ramsung ih tharum hmang daan a pahbalnak in kum thum le daan lo vekih vantlangmipi sianlo mi ti a leuhnak ruangah kum khat thawngtla dingin daan tatnak tuahfel zo a si.\nSuukyi hi hmaikum ih mipi hrilawknak ih tel thei lo dingih daan antat nak a si ti khal cun alam ttang pawl cun an sim ve.\nSuu Kyi thurel sak\nKawlram ralkap miuk in Suu Kyi kaihbetnak ding daan an neilo\nOposition pawl in Kawlram hrang beiseinak a um lo an ti


Leitlun Thuthang Archives - Page 327 of 332 - Chinland Today Media\nZohfeltui’ awkam… Chin Today thuthangca cu Mizoram ih Aizawl khawpi khalah zuar thei dingin timtuahnak a um thlang. Chin ram kan suahsan hi ‘kan ram kan duhdawt lo ruangah’ a si lo. Kan ram kan tuah that sal theinak dingah hmuntin ihsin thansonak kan hawl sawn. Cun, hmuntin ihsin Chin ram suak u le nau kan zapi’n forhfial awknak, thuhla […]\nby CT ·\tMay 21, 2010 ·\nNunau in zun thlum natnak (diabetes) ngah olsam\nNunau in zun thlum natnak (diabetes) ngah olsam Nunau zokhalin nau an pawi pek ihsin thla (3) sungah an taksa rihnak (weight) a kai cak tuk a si ahcun nunau dang hnakin zun thlum natnak (diabetes) an ngah olzet ding tiah California state, Oakland ih Kaiser Permanentie Medical Group hotu Dr. Monique M. Hedderson cun a sim. Nunau taksa cu […]\nVun hrangah cell thar hmusuak\nVun hrangah cell thar hmusuak Sweden le Netherland (Holland) ih sibawi mithiam pawl cun milai taksa ih vun hmuahhmuah aiawh theitu ding ‘cell’ pakhat an hmuhsuah thu ‘Journal of American Medical Association’ cun a ngan. A hmusuaktu lakih hotubik Dr. Hans Clever cun ‘zinghnam (rat)’ ihsin resarch an tuah tikah cuih zinghnam ih vun hmuahhmuah (a taksa ih vun pohpoh) […]\nPumpi le ril ruangah Cancer natnak ngah thei\nPumpi le ril ruangah Cancer natnak ngah thei Milai kan rawl eimi hmuahhmuah rak paitu le a sungih vitamin pawl rak zuk thluhtu (digestive system) sungih um bacteria pawl cu taksa dangdang hrangih Cancer natnak tuahtu thawn pehtlaih awknak an nei tiah Tuluk sibawi Wang Jun cun a sim. Dr. Wang Jun cun, pumpi (stomach) le ril (colon) sungah bacteria […]\nZung fatezet ih hnatuan a nuam sawn thei\nZung fatezet ih hnatuan a nuam sawn thei Sweden ram Lucerne khawpi ih ‘State Secretariat for the Economy and a technical School’ cun leitlun company hminthang 125 dinhmun an zingzawinak ah office fate deuh ih hnatuantu pawl cu office tumpi sungih hnatuantu pawl hnakin an nun a nuam tiah an hmusuak. Culawng si loin, office fate deuh ih hnatuantu pawl […]\nDemark nunau an vantha hleice\nDemark nunau an vantha hleice Leitlun ah Denmark acozah lawngin ram sungih nunau hnatuantu (acozah hnatuantu) pawl hrang ‘Hnawi khensa’ (Breast cancer) zohkilnak dingah sumpai ih bomnak a pe ti a si. Himi thu thawn pehpar in Denmark ram in nunau pawl a zohkhennak cu ram dang hrangah cawn tlak a si tiah Tuluk ram thuneitu pawl cun an sim. […]\nRefugee pawlin sumpai ih zuarnak an tong\nTipi ah mi 16 thi: Kan dung tlawngkai nithum ah Bangladesh khawpi Dhaka saklam 100 km ih tipi thuanthum ah mi (16) cu an tonak long a let ruangah an thi ih, an ruak cu hawl rero lai a si. Hih long hi mi (passenger) a phur tam tuk (over-load) ruangah a pil a si. Gas platform a pil Venezuela […]\nby CT ·\tMay 18, 2010 ·\nCapo sai thiam lo kaih a si\nCapo sai thiam lo kaih a si Taiwan le US kahpia pakhat George Lin (kum 68) cun Taiwan ihsin Tuluk ram sung a fehnak vanzam par ah ‘a kiangkap pawl theih ban in’ capo a sai pang ih, an tonak vanzam cun a thlennak ding Shanghai khawpi ih a thlen hlan ah Hangzhou khawpi ah a tum hmaisa. George Lin […]\nby CT ·\tMay 13, 2010 ·\nTimes Square siatsuah tumnak palik in an kham thei Kan dung zarhpi ni zinglam (US ah zarhte ni zanlam) ah New York khawpi ih Times Square cu misual pawlin siatsuah an tum ih, mawtaw thawn bomb an phurmi cu palik pawlin an kham thei. New York khawpi sung Manhattan vengih Times Square hi ram dangmi pawl hip khawmtubik a si […]\nTuluk ram Tlawngta pawl meithal in kil an tul\nEarth Report netabik Leilung ziangtin a cang zo ih, a cang rero lai ih, ziangtin a cang lai ding timi pawl hi tulai leitlun mithiam pawlin thinbangzet ih an buaipibik cu a si thlang. Ahlan kum 10,000 le tuni ih thil thleng zo pawl tahthim in kan leitlungpi cun siatnak phunkim a tong vivo ih, hih hnakih nasa sawn khal […]\nby CT ·\tMay 12, 2010 ·\n← Previous 1 … 325 326 327 328 329 … 332 Next →


Taj Mahal ah kan feh ve - Chinland Today Media\nApril 5, 2009 1:14 pm·2 comments\nAgra feh ding thu an rel celcel. Leitlun ih thilmak pasarihnak Taj Mahal cu ka zoh duh ve. Ka neihsun ka khawlmi te Rs-400/- cu Bus to man ah ka pe ve. Neih sun tiah ka ui ve zet nan rualpi tam sawn an feh ding fawn, feh cu ka duh hrimhrim. FU(D) pawl ih hohanak cun 3 April 2009 zan ah Bus khat in lengle val cu kan to ih Agra ih leitlun thilmak pasarih an timi Taj Mahal zoh ding cun kan pawk suak. Nonawn tam sawn ti pan cu a kawp kawp te to kan bo lo. Hnisuak saithiam pawl in itthat lo ding le Bus ri lo dingin hnihsuak an sai. Hla kan sak. It that duh pawl hman it that theilo zik khawp in kan au kio. A nuam.\nBus in zan var kan tlan ih zinglam nazi 5:00 ah Agra kan thleng. Khua a vang hrihlo. A it that tla kan um lai. Hlasak thei khal kan um ih hnihsuak tuah khal kan bo cuang lo. Duat aw nawn ih dawm aw phahmi fala le tlangval khal ka hmu. Ai Ai! an va duat aw ve, si ko! fala le tlangval lai daan a si hi tin ka thinlung ten. Khua a hawng vang ih lakphak in tawk an um, zin thawh hmai phiah, cei aw, kan mah le tawk ten kan buai cio.\nHruaitu pawl in a sung luh theinak tiket an lei. Kan zaten hnisuak capoh tuah phah in a sung kan lut.\nKan fehtumnak bik Taj Mahal kan zoh hlan ah Siangpahrang umnak kan zoh lawk. Cunah a kawpkawp in kan zuk aw. Zuk awknak khal kan keng thepthep cio. Sirpaleng vek ih zuk aw tla kan um. A sim daan ding ka thiam lo a nuam tuk si ko. A then cu an ngaihzawng an zah deuh fawn si, zuk awk le an duh deuh fawn, ziang tin si maw an um. Nazi pahnih sung cutin caan kan hmang ih zingrawl ei tha mumal lo kan si ruangah sincaw ei dingin kan Bus lam kan pan ih kan mah le ken mi rawl ei na, dawr ih rawl ei na kan um.\nPeng dangdang kawm khawm kan si ih Kala pawl in Where are you from? In ti le we are from Chin sate kan ti men China maw in ti le silo Chinmi rori kan si kan ti….an mangbang nawn. Kan hmuh duhbikmi Taj Mahal innpi ah kan lut ta. Ni a sa deuh ruangah kan hmai cu zawngsia bangin kan lip ko. Zo cio khal in mak ti nawn in Siangpahrang pai nupi thlan cu kan zoh. Kan zaten kan zuk aw. Mai duh nak ah mai duh daan daan in kan zuk aw. Hruaitu pawl khal ka thinlung ten ka lawm rero.\nKa thinlung ih ka ruahmi ka lo sim duak ding.\nKan zohmi Taj Mahal hi siangpahrang pa in a nupi hngilhlonak ding le a nupi ih thucahmi kimnak ih a tuahmi inn ropi (Temple) vek a si. A nupi a duhdawt ruangah hivek inn ropi Taj Mahal (leitlun thil mak (7) nak ah a cang) timi cu ka thinlung tak in ka ruat. Siangpahrangpa in a nupi Mam Taj hi ziangtluk in a rak duh timi…kha mi innpi rak tuah lo khal sehla ziangmi a pawi asinan a nupi a duhdawt tuk ruangah khavek inn ropi tak a tuah ih a nupi a duhdawt zia cu leitlun hmunkip in an thei ih zoh dingah an cuh aw rero timi a si.\nThusuhnak ka tuah aw. Ziangah kan ni Chinmi in teh hi siangpahrang pai duhdawtnak vek kan nei ve lo maw? Duhdawtnak kan neihmi hi siangpahrangpa hnak in a te cuang ding maw si?….Kan neihmi duhdawtnak hi mi theihpi dingih au suah a cu thlang lo maw timi cu heleheh..heleheh.. rorin ka ruat a si ko. Cuti thu ka ruah lai ahcun Fala mawi zetzet pawl in “Hngakte kan zuk aw ding rak telve aw” tin ka kut in, in ra dir. Si, tlangval lai tipan cu an kiang ih din ka duh ve nawn.\nCutin nuam nak a phunphun cu khawp lo cingten kan tansan ih Delhi lam pan in Bus mawngtu pa cun a mawng ih Delhi cu zan nazi 8:00 ah kan ra thleng. Kan mah le inn ciarah kan tin.\non April 7, 2009 at 12:13 pm\nDaw nan um nasa,,,,,,,,,,,,,,,,,,,,,,,,,,,,\nkan ni kan feh lai kha ka ihmu tuk nakah Taj Mahal ah tla kasing i a har tuk,,,,\nmipi le an tam nasa si,,,,,,,,,,, asi nan amawi ka ti dan cu amak ve si\nLei lung tlun i ka thil hmuh mi laki mawi ka ti bik mi laka Taj Mahal hi a tel rori.\nAhmun thlen ihsin thin muril a tham tuk,,,,,,,,,,,,,,,,,,,\nU Hngakte na lung leng ruai ro a bang nasa\nna ca ngan dan hi,,, ka lo thei thiam zik te hehehehe\nDawt nan um nasa, feh thei le thei lo cu a tanaw deuh lo sawm… ha..ha..!!!\nLai mi kan lungrual nak karh tertu si hram seh. A sinan, khat lei ah cun nun hmangthiamlo kan um theu hi cu poi ka ti tuk, Pathian duhloh zawng tuah nak tikcu-caan remcang-i rak hmang kan um theu hi cu a pawi deuh. Cu mi tii lo cu tha tuk law law…


Ralkap cozah in "22222" Lamzawh Duhphorhnak neituding mipi ralrinnak a pe cia | Falam Online Media\nFebruary 21, 2021 Ni Hnem Sung\t0 Comments\nFebruary 22, “22222” ah nasa zetih Lamzawh duhphorhnak neitumtu mipi pawl cu ralkap lam in ralrinnak a pe cia ih ramsung buainak sosang sinin meithal kahpuah dinhmun tiang a thleng pang ding a phan um zet.\nRalkap cozah cun “rampi ukhruainak hnaui ih Daan le Dun thawn milawmi duhphorhnak cu neih a thiang nan rampi Daan pahbalmi duhphorhnak a suak pang cun Daan vekin hmalaknak kan nei ve ding ti`n MRTV ah thuthannak an nei.\n“February 22 ah cozah hnaṭuan pinsin lakzo pawl hlawh lak theihlo dingin mipi in hnaihnok cangvaihnak an neitum ih online ah nasaten thuthannak an nei” tikhalin a tak ih khihhmuhnak um lo mi puhmawhnak thawn ralkap in mipi an phut a si.\nMipi lam in online in siseh a leng ih tlangaunak zawng khalin siseh thaisun duhphorhnak ah rampi huap in cangvaihnak nei cio dingin simtheiawknak a um ruangah ralkap cozah in tuvekin ralrin peknak thu an than mi a si.\nTudinhmun ah mipi lam in 22222 lamzawh duhphorhnak hrang nasaten timlamnak an nei vekin ralkap pawl khalin Yangon khuasung hmun ṭhenkhat ah ralkap mawṭaw ret cia ṭhepṭhep in thaisun hrang timlamnak an nei ve tiah BBC in a tarlang.\n← Falam : Hmun 3 rori ah Chin Phunpi Ni an hmang\nYangon khualipi ah Nazi 11 sung internet phit an tum – ACSRangoon →


238. Bawi pathum Pathian pakhat le ramsa pawl ih pehzom nak | Radio Veritas Asia\n238. Bawi pathum Pathian pakhat le ramsa pawl ih pehzom nak\nPa Pathian cu ziangtinkim ih a hrampi a siih, duhdawt nakin a khat ih, sersiam mi thilri zaten thawn pehpar awk nak a tuah mi a hrampi a si. Fapa Pathian cu Pathian ih hmuh thei mi pungsan asiih, fapa in ziangtinkim cu sersiam an siih, fapa cu Nu Mary ih pumsung ih a sem thok ihsin a taksa cu leilungpi thawn a kom aw. A thianghlim mi thlarau Pathian cu Pa le Fapa ih kom mi duhdawt nak ih kumkhua peh zom nak a siih, boruak ih a laifang ah a um ih, ruahnak thar, fimnak thar pawl cu a suak ter ringring. Leilung sersiam nakah Bawi Pathum Pathian hmin a tel ih, Pathian pakhat ih Pathian pakhat lawng a tel ih, pakhat ciar mah thawn pehpar in boruak cu a mawi nak, a makzet nak thawn zoh tikah kanmah pawl cu Bawi Pathum Pathian pakhat thangthat ding a si.\n239. Bawi Pathum Pathian pakhat a zumtu Khristian pawl hrangah sersiam mi ramsa pawlah Bawi Pathum Pathian pakhat ih hminsin nak pawl a tang tiin sim ding a si. St.Bonaventure in thuhla pakhat kaan ih a sim nak ah minung pawl cu sualhram kan tuah hlan ah ramsa tinkim cu Pathian ah Bawi Pathum Pathian pakhat a um thu a langter nak cu hmuh theih a si thu a sim.\nBawi Pathum Pathian pakhat thu zoh nak in leitlun ah Pathian ih man a tul. Minung pawl ih mit pawl a thim hlan minung pawl hrangah cauk thawn a bang aw mi leitlun thu cu a on cia. Mithianghlim ih a zirh bet nak ah ramsa tinkim cu Bawi Pathum Pathian pakhat ih hminsin nakah a lang ter ih, kan ruah nak thlun nak, thin pit nak, siatral nak a um lo asile cumi pawl cu ruah cia a theih. Cutiin Mithianghlim cu kanmah pawl ziangtinkim Bawi Pathum Pathian pakhat ih pek mi ihsin hmu thiam dingah in sawm.\nHi mi cu Pope Francisih suah mi capi Ladatosi’ih sin kan lak mi a si.\nKiangkap thawn pehpar mi fimnak peknak program le biaknaklam ruahnak\nAsia Pacific hmun ah rian a tuan rerotu Jesuit pawkomin nisuahnak thlanglam Asia ram pawl ah thingkung 40000 an phun. (June 17, 2022)\nKiangkap kilhim dingah thasuahnak tam deuh a tul tiah Indonesia Cardinal in sim. (June 06, 2022)\nRamsa le thingkung pawl an ci a mit nakih harsat nak. No. 32, 33


Snak The Ripper feat. Onyx (Fr... -'Vandalize Shit'Constant Deviants (M.I. & DJ C... -'Its OK'DOOD Computer feat. J57 (of Br... -'Sweet 16 Episode 3'Epidemic (HexOne & Tek-Nition) -'The Ocean' Narrow Results by:Category< All Categories< All Music VideosNewer Music VideosLetterAll Letters# A B C D E F G H I J K L M N O P Q R S T U V W X Y Z LabelAll LabelsLegendary Music (1)LRG Music (1)Director< All DirectorsMatt HobbsVideo QualityWEEKLY COUPONS (details)JOIN EMAIL LIST Get the FREE weekly email updatefrom the most trustedUnderground Hip Hop site!Sort by * Newest VideosArtist: A To ZCommentsViewsTop RatedPage 1 of 1 (2 Items Found)Page: 14:07Living Legends (Murs & Luckyiam.PSC & Eligh & Scarub & Bicasso & The Grouch & Aesop Fables & Sunspot Jonz) - 'Trojan Horse'(Music Video)Added: Jul 5, 2012Views: 474Label: Legendary MusicSong Producer: Eligh (of Living Legends)Video Director: Matt Hobbs (of Vital Films)Rating: (5 Stars) (1)\n4:10Eligh (of Living Legends) & Amp Live (of Zion I) - 'Tattoo Song'(Music Video)Added: Jan 26, 2012Views: 432Label: LRG MusicSong Producer: Amp Live (of Zion I)Video Director: Matt HobbsPage 1 of 1 (2 Items Found)Page: 1